title: Rozhodnutie Rady (EÚ) 2015/575 zo 17. decembra 2014 o podpise v mene Európskej únie a predbežnom vykonávaní Protokolu k Euro-stredomorskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej o rámcovej dohode medzi Európskou úniou a Tuniskou republikou o všeobecných zásadách účasti Tuniskej republiky na programoch Únie

text:
               11.4.2015

               SK

               Úradný vestník Európskej únie

               L 96/1

         ROZHODNUTIE RADY (EÚ) 2015/575
   zo 17. decembra 2014
   o podpise v mene Európskej únie a predbežnom vykonávaní Protokolu k Euro-stredomorskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej o rámcovej dohode medzi Európskou úniou a Tuniskou republikou o všeobecných zásadách účasti Tuniskej republiky na programoch Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212 v spojení s článkom 218 ods. 5 a 7,
   so zreteľom na návrh Európskej komisie,
   keďže:

               (1)

               Rada 18. júna 2007 poverila Komisiu, aby rokovala o Protokole k Euro-stredomorskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) o rámcovej dohode medzi Európskou úniou a Tuniskou republikou o všeobecných zásadách účasti Tuniskej republiky na programoch Únie (ďalej len „protokol“).

               (2)

               Tieto rokovania sa uzavreli.

               (3)

               Cieľom protokolu je stanoviť finančné a technické pravidlá, ktoré umožnia Tuniskej republike zúčastniť sa na určitých programoch Únie. Horizontálny rámec, ktorý sa ustanovuje protokolom, predstavuje opatrenie zamerané na hospodársku, finančnú a technickú spoluprácu, ktoré umožňuje prístup k pomoci poskytovanej Úniou na základe uvedených programov Únie, a to predovšetkým finančnej pomoci. Tento rámec sa vzťahuje len na tie programy Únie, v súvislosti s ktorými príslušné základné právne akty stanovujú možnosť Tuniskej republiky zúčastniť sa. Podpis a predbežné vykonávanie protokolu preto neznamená vykonávanie právomocí v rámci rôznych sektorálnych politík, ktoré sa sledujú týmito programami; tieto právomoci sa vykonávajú pri zriaďovaní programov.

               (4)

               Protokol by sa mal podpísať v mene Únie a mal by sa do ukončenia postupov potrebných na jeho uzavretie predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Protokolu k Euro-stredomorskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej o rámcovej dohode medzi Európskou úniou a Tuniskou republikou o všeobecných zásadách účasti Tuniskej republiky na programoch Únie s výhradou uzavretia uvedeného protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.
   Článok 3
   Protokol sa predbežne vykonáva od jeho podpisu do ukončenia postupov potrebných na jeho uzavretie.
   Článok 4
   Komisia je oprávnená stanoviť v mene Únie spôsob a podmienky účasti Tuniskej republiky na konkrétnom programe Únie, vrátane výšky finančného príspevku, ktorý sa má vyplatiť. Komisia informuje príslušnú pracovnú skupinu Rady.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 17. decembra 2014

            Za Radu

            predseda

         G. L. GALLETTI

      (1)  Ú. v. ES L 97, 30.3.1998, s. 2.


title: Rozhodnutie Rady 2014/21/SZBP z  20. januára 2014 , ktorým sa mení rozhodnutie Rady 2010/413/SZBP o reštriktívnych opatreniach voči Iránu

text:
               20.1.2014

               SK

               Úradný vestník Európskej únie

               L 15/22

         ROZHODNUTIE RADY 2014/21/SZBP
   z 20. januára 2014,
   ktorým sa mení rozhodnutie Rady 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku 24. novembra 2013 dosiahli dohodu s Iránom o spoločnom akčnom pláne, v ktorom sa vytýčil postup ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré obe strany prijmú na obdobie šiestich mesiacov a ktoré bude možné vzájomnou dohodou predĺžiť.

               (3)

               V rámci tohto prvého kroku by mal Irán prijať niekoľko dobrovoľných opatrení, ktoré sú uvedené v spoločnom akčnom pláne. V reakcii na to by sa mali prijať viaceré dobrovoľné opatrenia, ktoré by v prípade Únie zahŕňali pozastavenie uplatňovania reštriktívnych opatrení týkajúcich sa zákazu poskytovania poistenia a zaistenia, ako aj prepravy iránskej ropy, zákazu dovozu, nákupu alebo prepravy iránskych petrochemických produktov a poskytovania súvisiacich služieb, a zákazu obchodu so zlatom a vzácnymi kovmi s iránskou vládou, jej verejnými orgánmi a Iránskou centrálnou bankou alebo osobami a subjektmi, ktoré konajú v ich mene. Pozastavenie uplatňovania týchto reštriktívnych opatrení by malo platiť po dobu šiestich mesiacov, počas ktorej by sa museli plniť príslušné zmluvy.

               (4)

               V spoločnom akčnom pláne sa tiež stanovuje desaťnásobné zvýšenie limitov pre prevod finančných prostriedkov do Iránu a z neho.

               (5)

               Na vykonanie niektorých opatrení stanovených v tomto rozhodnutí je potrebná ďalšia činnosť Únie.

               (6)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V rozhodnutí 2010/413/SZBP sa dopĺňa tento článok:

      „Článok 26a
      1.   Zákaz stanovený v článku 3a ods. 1 sa pozastavuje do 20. júla 2014, pokiaľ ide o prepravu iránskej ropy.
      2.   Zákaz stanovený v článku 3a ods. 2 sa pozastavuje do 20. júla 2014, pokiaľ ide o poskytovanie poistenia a zaistenia týkajúceho sa dovozu, nákupu alebo prepravy iránskej ropy.
      3.   Zákaz stanovený v článku 3b sa pozastavuje do 20. júla 2014.
      4.   Zákaz stanovený v článku 4c sa pozastavuje do 20. júla 2014, pokiaľ ide o zlato a vzácne kovy.
      5.   V článku 10 ods. 3 sa písmená a), b) a c) nahrádzajú do 20. júla 2014 týmito písmenami:

                  „a)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote nižšej ako 1 000 000 EUR, ako aj prevody súvisiace s osobnými remitenciami v hodnote nižšej ako 400 000 EUR sa vykonávajú bez akéhokoľvek predchádzajúceho povolenia; prevod sa oznámi príslušnému orgánu dotknutého členského štátu, ak je vyšší ako 10 000 EUR;

                  b)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote vyššej ako 1 000 000 EUR, ako aj prevody súvisiace s osobnými remitenciami v hodnote vyššej ako 400 000 EUR podliehajú predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení;

                  c)

                  každý iný prevod v hodnote vyššej ako 100 000 EUR podlieha predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení.“.

            6.   V článku 10 ods. 4 sa písmená b) a c) nahrádzajú do 20. júla 2014 týmito písmenami:

                  „b)

                  akýkoľvek iný prevod v hodnote nižšej ako 400 000 EUR sa vykonáva bez akéhokoľvek predchádzajúceho povolenia; prevod sa oznámi príslušnému orgánu dotknutého členského štátu, ak je jeho hodnota vyššia ako 10 000 EUR;

                  c)

                  akýkoľvek iný prevod v hodnote vyššej ako 400 000 EUR podlieha predchádzajúcemu povoleniu príslušného orgánu dotknutého členského štátu. Pokiaľ príslušný orgán dotknutého členského štátu v lehote štyroch týždňov nevznesie námietky, považuje sa povolenie za udelené v uvedenej lehote. Príslušný členský štát informuje ostatné členské štáty o každom zamietnutom povolení.“.

            7.   Zákazy stanovené v článku 18b sa pozastavujú do 20. júla 2014.
      8.   V prípade ministerstva ropného priemyslu uvedeného v prílohe II sa zákazy stanovené v článku 20 ods. 1 písm. b) a c) a v článku 20 ods. 2 pozastavujú do 20. júla 2014, pokiaľ je to nevyhnutné na plnenie zmlúv na dovoz alebo nákup iránskych petrochemických produktov do 20. júla 2014.“.

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. januára 2014

            Za Radu

            predsedníčka

         C. ASHTON

      (1)  Ú. v. EÚ L 195, 27.7.2010, s. 39.


title: Rozhodnutie Rady 2009/293/SZBP z  26. februára 2009 o výmene listov medzi Európskou úniou a vládou Kene o podmienkach a spôsoboch odovzdávania osôb, ktoré sú podozrivé zo spáchania pirátskych činov a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní

text:
               25.3.2009

               SK

               Úradný vestník Európskej únie

               L 79/47

         ROZHODNUTIE RADY 2009/293/SZBP
   z 26. februára 2009
   o výmene listov medzi Európskou úniou a vládou Kene o podmienkach a spôsoboch odovzdávania osôb, ktoré sú podozrivé zo spáchania pirátskych činov a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Dňa 2. júna 2008 Bezpečnostná rada OSN (BR OSN) prijala rezolúciu č. 1816 (2008), v ktorej vyzýva všetky štáty, aby spolupracovali pri určení súdnej právomoci a pri vyšetrovaní a stíhaní osôb zodpovedných za pirátske činy a ozbrojenú lúpež pri pobreží Somálska. Tieto ustanovenia BR OSN opätovne potvrdila v rezolúcii č. 1846 (2008) prijatej 2. decembra 2008.

               (2)

               Dňa 10. novembra 2008 Rada prijala jednotnú akciu 2008/851/SZBP o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia „Atalanta“).

               (3)

               Jednotná akcia 2008/851/SZBP ustanovuje, že osoby, ktoré spáchali pirátske činy alebo ozbrojenú lúpež a boli zatknuté a zadržané pri výkone súdneho stíhania v teritoriálnych vodách Somálska, alebo osoby, ktoré sú podozrivé zo spáchania takýchto činov a boli zatknuté a zadržané pri výkone súdneho stíhania v teritoriálnych vodách Somálska, ako aj veci, ktoré sa použili na spáchanie týchto činov, sa môžu odovzdať tretiemu štátu, ktorý si želá vykonávať svoju súdnu právomoc nad uvedenými osobami a vecami, za predpokladu, že podmienky tohto odovzdania boli s týmto tretím štátom dohodnuté spôsobom, ktorý je v súlade s uplatniteľným medzinárodným právom, najmä medzinárodným právom v oblasti ľudských práv, aby sa zabezpečilo, že žiadna osoba nebude vystavená trestu smrti, mučeniu ani krutému, neľudskému alebo ponižujúcemu zaobchádzaniu.

               (4)

               Predsedníctvo, ktorému pomáha generálny tajomník/vysoký predstaviteľ (GT/VP), rokovalo v súlade s článkom 24 zmluvy o výmene listov medzi Európskou úniou a vládou Kene o podmienkach a spôsoboch odovzdávania osôb, ktoré sú podozrivé zo spáchania pirátskych činov a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní.

               (5)

               Výmena listov by sa mala schváliť,

         ROZHODLA TAKTO:
   Článok 1
   Týmto sa v mene Európskej únie schvaľuje výmena listov medzi Európskou úniou a vládou Kene o podmienkach a spôsoboch odovzdávania osôb, ktoré sú podozrivé zo spáchania pirátskych činov a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní.
   Text výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať príslušný list s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 26. februára 2009

            Za Radu

            predseda

         I. LANGER

      (1)  Ú. v. EÚ L 301, 12.11.2008, s. 33.
    ---documentbreak---

               25.3.2009

               SK

               Úradný vestník Európskej únie

               L 79/49

         PREKLAD
   Výmena listov medzi Európskou úniou a vládou Kene o podmienkach a spôsoboch odovzdávania osôb, ktoré sú podozrivé zo spáchania pirátskych činov a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní
   Nairobi 6. marca 2009 10.15 h
   Vážený pane,
   s odvolaním sa na môj list zo 14. novembra 2008 a na Váš list z 5. decembra 2008 mám tú česť potvrdiť zámer Európskej únie uzavrieť s vládou Kene výmenu listov s cieľom vymedziť podmienky a spôsoby odovzdávania osôb, ktoré sú podozrivé zo spáchania pirátskych činov na šírom mori a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a podmienky a spôsoby zaobchádzania s nimi po ich odovzdaní.
   Táto výmena listov sa uzavrie v rámci jednotnej akcie Rady EÚ 2008/851/SZBP z 10. novembra 2008 o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, ich prevencie a potláčania (operácia „Atalanta“).
   Okrem toho výmenou listov nie sú dotknuté práva a povinnosti zúčastnených strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, a príslušných vnútroštátnych právnych predpisov a uzatvára sa v úplnom súlade s:

               —

               rezolúciami Bezpečnostnej rady Organizácie Spojených národov (BR OSN) č. 1814 (2008), č. 1838 (2008), č. 1846 (2008), č. 1851 (2008), ako aj následnými rezolúciami BR OSN,

               —

               Dohovorom Organizácie Spojených národov o morskom práve (UNCLOS) z roku 1982, najmä článkami 100 až 107,

               —

               medzinárodným právom v oblasti ľudských práv vrátane Medzinárodného paktu o občianskych a politických právach z roku 1966 a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu z roku 1984.

         Preto mám tú česť navrhnúť takéto ustanovenia uvedené v prílohe k tomuto listu, v ktorých sa vymedzujú podmienky a spôsoby odovzdávania osôb, ktoré sú podozrivé zo spáchania pirátskych činov a ktoré zadržal EUNAVFOR, a zaisteného majetku zadržiavaného EUNAVFOR-om zo strany EUNAVFOR-u Keni a podmienky a spôsoby zaobchádzania s nimi po ich odovzdaní.
   Bol by som vďačný, keby ste v mene vlády Kene potvrdili prijatie týchto ustanovení.
   Tento nástroj sa bude predbežne vykonávať odo dňa jeho podpisu a nadobudne platnosť, keď každá zúčastnená strana ukončí svoje vnútorné postupy. V platnosti bude ďalších šesť mesiacov po tom, čo obe zúčastnené strany predložia druhému signatárovi písomné oznámenie o rozhodnutí o jeho ukončení. Tento nástroj sa môže meniť po vzájomnej dohode signatárov. Jeho ukončením nebudú dotknuté žiadne výhody ani povinnosti vyplývajúce z uplatňovania tohto nástroja pred jeho ukončením vrátane výhod pre akékoľvek odovzdávané osoby, kým sú vo väzbe alebo trestne stíhané Keňou.
   Po ukončení operácie, ako sa stanovuje v prílohe k tomuto listu, môže každá osoba alebo subjekt, ktoré určil štát vykonávajúci predsedníctvo Rady EÚ, v rámci tohto nástroja uplatňovať všetky výhody EUNAVFOR-u, ako sa stanovujú v uvedenej prílohe. Určenou osobou alebo subjektom môže byť okrem iného diplomatický zástupca alebo konzulárny úradník tohto štátu akreditovaný v Keni. Po ukončení operácie sa všetky oznámenia, ktoré sa podľa tohto nástroja mali podať EUNAVFOR-u, budú podávať štátu vykonávajúcemu predsedníctvo Rady EÚ.
   Prijmite prosím, vážený pane, prejav mojej najhlbšej úcty.

         Za Európsku úniu

      PRÍLOHA
      USTANOVENIA O PODMIENKACH ODOVZDÁVANIA OSÔB, KTORÉ SÚ PODOZRIVÉ Z PIRÁTSTVA, A MAJETKU ZAISTENÉHO NÁMORNÝMI SILAMI POD VEDENÍM EURÓPSKEJ ÚNIE KENSKEJ REPUBLIKE
      1.   Vymedzenie pojmov
      Na účely tejto výmeny listov:

                  a)

                  „námorné sily pod vedením Európskej únie (EUNAVFOR)“, to je vojenský hlavný štáb EÚ a národné kontingenty, ktoré prispievajú k operácii EÚ „Atalanta“, ich lode, lietadlá a majetok;

                  b)

                  „operácia“ je príprava, zriadenie, vykonávanie a podpora vojenskej misie zriadenej jednotnou akciou Rady EÚ 2008/851/SZBP a/alebo jednotnými akciami, ktoré na ňu nadväzujú;

                  c)

                  „veliteľ operácie EÚ“ je veliteľ operácie;

                  d)

                  „veliteľ ozbrojených síl EÚ“ je veliteľ EÚ v oblasti operácií, ako sa vymedzuje v článku 1 ods. 2 jednotnej akcie Rady EÚ 2008/851/SZBP;

                  e)

                  „národné kontingenty“ sú jednotky a lode patriace členským štátom Európskej únie a iným štátom, ktoré sa zúčastňujú na operácii;

                  f)

                  „vysielajúci štát“ je štát poskytujúci EUNAVFOR-u národný kontingent;

                  g)

                  „pirátstvo“ je pirátstvo, ako sa vymedzuje v článku 101 dohovoru UNCLOS;

                  h)

                  „odovzdaná osoba“ je každá osoba, ktorá je podozrivá, že má v úmysle spáchať, pácha alebo že spáchala pirátske činy, odovzdaná EUNAVFOR-om Keni podľa tejto výmeny listov.

            2.   Všeobecné zásady

                  a)

                  Keňa bude na žiadosť EUNAVFOR-u akceptovať odovzdávanie osôb zadržaných EUNAVFOR-om v súvislosti s pirátstvom, ako aj súvisiaceho majetku zaisteného EUNAVFOR-om a odovzdá takéto osoby a majetok na účely vyšetrovania a stíhania svojim príslušným orgánom.

                  b)

                  EUNAVFOR bude pri postupe podľa tejto výmeny listov odovzdávať osoby alebo majetok príslušným kenským orgánom presadzovania práva.

                  c)

                  Signatári potvrdzujú, že s osobami odovzdanými podľa tejto výmeny listov budú zaobchádzať tak pred, ako aj po odovzdaní humánne a v súlade s medzinárodnými záväzkami v oblasti ľudských práv vrátane zákazu mučenia a krutého, neľudského a ponižujúceho zaobchádzania alebo trestania, zákazu svojvoľného zadržiavania a v súlade s požiadavkami zabezpečenia spravodlivého procesu.

            3.   Zaobchádzanie s odovzdanými osobami, ich stíhanie a súdny proces

                  a)

                  S každou odovzdanou osobou sa bude zaobchádzať humánne a nebude vystavená mučeniu ani krutému, neľudskému alebo ponižujúcemu zaobchádzaniu alebo trestaniu, poskytne sa jej primerané ubytovanie a strava, prístup k lekárskej starostlivosti a bude mať možnosť uspokojovať svoje náboženské potreby.

                  b)

                  Každá odovzdaná osoba bude ihneď predvedená pred sudcu alebo iného úradníka splnomocneného zákonom na výkon súdnej právomoci, ktorý bezodkladne rozhodne o zákonnosti zadržania odovzdanej osoby a nariadi jej prepustenie, ak je zadržanie nezákonné.

                  c)

                  Každá odovzdaná osoba bude mať právo na to, aby bola súdená v primeranej lehote alebo prepustená.

                  d)

                  Každá odovzdaná osoba bude mať pri rozhodovaní o akomkoľvek trestnom obvinení proti nej právo na to, aby o jej záležitosti spravodlivo a verejne jednal príslušný nezávislý a nestranný súd zriadený zákonom.

                  e)

                  Každá odovzdaná osoba obvinená z trestného činu sa bude považovať za nevinnú, pokým sa jej vina nepreukáže zákonným spôsobom.

                  f)

                  Každá odovzdaná osoba bude mať pri rozhodovaní o akomkoľvek trestnom obvinení proti nej a pri uplatňovaní úplnej rovnoprávnosti právo na tieto minimálne záruky:

                              1.

                              byť okamžite a v jazyku, ktorému rozumie, podrobne oboznámená s povahou a dôvodom obvinenia proti nej;

                              2.

                              mať primeraný čas a možnosti na prípravu svojej obhajoby a komunikovať s právnym zástupcom podľa vlastnej voľby;

                              3.

                              byť súdená bez zbytočného odkladu;

                              4.

                              byť súdená v jej prítomnosti a obhajovať sa osobne alebo prostredníctvom právnej pomoci podľa vlastnej voľby, byť informovaná o práve získania právnej pomoci, ak právnu pomoc nemá, a mať právnu pomoc, ktorá sa jej poskytne vždy, ak si to vyžadujú záujmy spravodlivosti, a ktorá sa jej poskytne bez toho, aby ju musela uhradiť, ak nemá dostatok prostriedkov na jej zaplatenie;

                              5.

                              mať možnosť preskúmať alebo nechať preskúmať všetky dôkazy proti nej vrátane miestoprísažných vyhlásení svedkov, ktorí vykonali zatknutie, a zabezpečiť predvolanie a výsluch svedkov v jej prospech za rovnakých podmienok ako svedkov v jej neprospech;

                              6.

                              mať bezplatnú pomoc tlmočníka, ak nerozumie jazyku používanému pred súdom alebo týmto jazykom nehovorí;

                              7.

                              nebyť prinútená svedčiť proti sebe alebo priznať svoju vinu.

                  g)

                  Každá odovzdaná osoba odsúdená za trestný čin bude mať právo na preskúmanie svojho rozsudku a trestu vyšším súdom alebo na odvolanie sa proti tomuto rozsudku a trestu na vyššom súde v súlade s právnymi predpismi Kene.

                  h)

                  Keňa neodovzdá žiadnu odovzdanú osobu žiadnemu inému štátu na účely vyšetrovania alebo stíhania bez predchádzajúceho písomného súhlasu EUNAVFOR-u.

            4.   Trest smrti
      Žiadnej odovzdanej osobe nebude hroziť trest smrti. Keňa v súlade s platným právom podnikne opatrenia na zabezpečenie zmeny všetkých rozsudkov trestu smrti na rozsudky odňatia slobody.
      5.   Záznamy a oznámenia

                  a)

                  Každé odovzdanie bude predmetom príslušného dokumentu podpísaného zástupcom EUNAVFOR-u a zástupcom príslušných kenských orgánov presadzovania práva.

                  b)

                  EUNAVFOR poskytne Keni záznamy o zadržaní v súvislosti s každou odovzdanou osobou. Tieto záznamy budú podľa možnosti obsahovať údaje o fyzickom stave odovzdanej osoby počas jej zadržiavania, o čase jej odovzdania kenským orgánom, príčine jej zadržania, čase a mieste začiatku jej zadržiavania a všetkých rozhodnutiach, ktoré sa prijali v súvislosti s jej zadržaním.

                  c)

                  Keňa bude zodpovedná za vedenie presnej evidencie všetkých odovzdaných osôb vrátane, okrem iného, záznamov o akomkoľvek zaistenom majetku, fyzickom stave osoby, miestach jej zadržiavania, akýchkoľvek obvineniach vznesených proti nej a akýchkoľvek významných rozhodnutiach prijatých v priebehu jej stíhania a súdneho procesu.

                  d)

                  Tieto záznamy budú na písomné požiadanie, ktoré sa má podať Ministerstvu zahraničných vecí Kene, dostupné zástupcom EÚ a EUNAVFOR-u.

                  e)

                  Okrem toho Keňa oznámi EUNAVFOR-u miesto zadržiavania každej osoby odovzdanej podľa tejto výmeny listov, akékoľvek zhoršenie jej fyzického stavu a akékoľvek výpovede týkajúce sa údajného nesprávneho zaobchádzania. Zástupcovia EÚ a EUNAVFOR- u budú mať prístup ku všetkým osobám odovzdaným podľa tejto výmeny listov, kým tieto osoby budú vo väzbe, a budú oprávnení klásť im otázky.

                  f)

                  Národným a medzinárodným humanitárnym agentúram sa na ich žiadosť umožní navštíviť osoby odovzdané podľa tejto výmeny listov.

                  g)

                  Aby sa zabezpečilo, že EUNAVFOR bude schopný poskytnúť Keni včasnú pomoc pri predvolávaní svedkov a poskytovaní významných dôkazov, Keňa oznámi EUNAVFOR-u svoj zámer iniciovať súdne trestné konania proti akejkoľvek odovzdanej osobe a časový harmonogram poskytovania dôkazov a ich zaznamenávanie.

            6.   Pomoc poskytovaná EUNAVFOR-om

                  a)

                  EUNAVFOR poskytne v rámci svojich prostriedkov a kapacít Keni každú možnú pomoc na účely vyšetrovania a stíhania odovzdaných osôb.

                  b)

                  EUNAVFOR najmä:

                              1.

                              odovzdá záznamy o zadržaní vypracované podľa odseku 5 písm. b) tejto výmeny listov;

                              2.

                              spracuje každý dôkaz v súlade s požiadavkami príslušných kenských orgánov dohodnutými v rámci vykonávacích dojednaní uvedených v odseku 9;

                              3.

                              bude sa usilovať o predloženie výpovedí svedkov alebo miestoprísažných vyhlásení personálu EUNAVFOR-u zapojeného do udalostí súvisiacich s odovzdaním osôb podľa tejto výmeny listov;

                              4.

                              odovzdá celý príslušný zaistený majetok zadržiavaný EUNAVFOR-om.

            7.   Vzťah k iným právam odovzdaných osôb
      Nič v rámci tejto výmeny listov nemá za cieľ odchýliť sa od práv ani sa nevykladá ako odchýlka od práv, ktoré by odovzdaná osoba mala podľa platného vnútroštátneho alebo medzinárodného práva.
      8.   Spojenie a spory

                  a)

                  Všetky otázky, ktoré vzniknú v súvislosti s uplatňovaním týchto ustanovení, spoločne preskúmajú príslušné orgány Kene a EÚ.

                  b)

                  Ak nedôjde k urovnaniu, spory týkajúce sa výkladu alebo uplatňovania týchto ustanovení sa urovnajú výlučne diplomatickou cestou medzi predstaviteľmi Kene a EÚ.

            9.   Vykonávacie dojednania

                  a)

                  Na účely uplatňovania týchto ustanovení sa môžu operačné, správne a technické otázky upraviť vykonávacími dojednaniami, ktoré schvália príslušné kenské orgány na jednej strane a príslušné orgány EÚ, ako aj príslušné orgány vysielajúcich štátov na strane druhej.

                  b)

                  Vykonávacie dojednania sa môžu okrem iného vzťahovať na:

                              1.

                              určenie príslušných orgánov presadzovania práva Kene, ktorým EUNAVFOR odovzdá osoby;

                              2.

                              väzenské zariadenia, v ktorých sa odovzdané osoby budú zadržiavať;

                              3.

                              zaobchádzanie s dokumentmi vrátane tých, ktoré sa týkajú zhromažďovania dôkazov odovzdávaných príslušným orgánom presadzovania práva Kene po odovzdaní osoby;

                              4.

                              kontaktné miesta na predloženie oznámení;

                              5.

                              formuláre, ktoré sa majú používať pri odovzdávaniach;

                              6.

                              poskytovanie technickej podpory, odborných znalostí, odbornej prípravy a inej pomoci na žiadosť Kene s cieľom dosiahnuť ciele tejto výmeny listov.

   Nairobi 6. marca 2009 10.15 h
   Vážený pane,
   je mi cťou potvrdiť prijatie Vášho listu zo 6. marca 2009 a jeho prílohy o podmienkach a spôsoboch odovzdávania osôb, ktoré sú podozrivé zo spáchania pirátskych činov na šírom mori a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a o podmienkach a spôsoboch zaobchádzania s nimi po ich odovzdaní, ktorý znie:
   „… s odvolaním sa na môj list zo 14. novembra 2008 a na Váš list z 5. decembra 2008 mám tú česť potvrdiť zámer Európskej únie uzavrieť s vládou Kene výmenu listov s cieľom vymedziť podmienky a spôsoby odovzdávania osôb, ktoré sú podozrivé zo spáchania pirátskych činov na šírom mori a ktoré zadržali námorné sily pod vedením Európskej únie (EUNAVFOR), a zaisteného majetku zadržiavaného EUNAVFOR-om zo strany EUNAVFOR-u Keni a podmienky a spôsoby zaobchádzania s nimi po ich odovzdaní.
   Táto výmena listov sa uzavrie v rámci jednotnej akcie Rady EÚ 2008/851/SZBP z 10. novembra 2008 o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, ich prevencie a potláčania (operácia ‚Atalanta‘).
   Okrem toho výmenou listov nie sú dotknuté práva a povinnosti zúčastnených strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, a príslušných vnútroštátnych právnych predpisov a uzatvára sa v úplnom súlade s:

               —

               rezolúciami Bezpečnostnej rady Organizácie Spojených národov (BR OSN) č. 1814 (2008), č. 1838 (2008), č. 1846 (2008), č. 1851 (2008), ako aj následnými rezolúciami BR OSN,

               —

               Dohovorom Organizácie Spojených národov o morskom práve (UNCLOS) z roku 1982, najmä článkami 100 až 107,

               —

               medzinárodným právom v oblasti ľudských práv vrátane Medzinárodného paktu o občianskych a politických právach z roku 1966 a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu z roku 1984.

         Preto mám tú česť navrhnúť takéto ustanovenia uvedené v prílohe k tomuto listu, v ktorých sa vymedzujú podmienky a spôsoby odovzdávania osôb, ktoré sú podozrivé zo spáchania pirátskych činov a ktoré zadržal EUNAVFOR, a zaisteného majetku zadržiavaného EUNAVFOR-om zo strany EUNAVFOR-u Keni a podmienky a spôsoby zaobchádzania s nimi po ich odovzdaní.
   Bol by som vďačný, keby ste v mene vlády Kene potvrdili prijatie týchto ustanovení.
   Tento nástroj sa bude predbežne vykonávať odo dňa jeho podpisu a nadobudne platnosť, keď každá zúčastnená strana ukončí svoje vnútorné postupy. V platnosti bude ďalších šesť mesiacov po tom, čo obe zúčastnené strany predložia druhému signatárovi písomné oznámenie o rozhodnutí o jeho ukončení. Tento nástroj sa môže meniť po vzájomnej dohode signatárov. Jeho ukončením nebudú dotknuté žiadne výhody ani povinnosti vyplývajúce z uplatňovania tohto nástroja pred jeho ukončením vrátane výhod pre akékoľvek odovzdávané osoby, kým sú vo väzbe alebo trestne stíhané Keňou.
   Po ukončení operácie, ako sa stanovuje v prílohe k tomuto listu, môže každá osoba alebo subjekt, ktoré určil štát vykonávajúci predsedníctvo Rady EÚ, v rámci tohto nástroja uplatňovať všetky výhody EUNAVFOR-u, ako sa stanovujú v uvedenej prílohe. Určenou osobou alebo subjektom môže byť okrem iného diplomatický zástupca alebo konzulárny úradník tohto štátu akreditovaný v Keni. Po ukončení operácie sa všetky oznámenia, ktoré sa podľa tohto nástroja mali podať EUNAVFOR-u, budú podávať štátu vykonávajúcemu predsedníctvo Rady EÚ.

      PRÍLOHA
      Ustanovenia o podmienkach odovzdávania osôb, ktoré sú podozrivé z pirátstva, a majetku zaisteného námornými silami pod vedením Európskej únie Kenskej republike
      1.   Vymedzenie pojmov
      Na účely tejto výmeny listov:

                  a)

                  ‚námorné sily pod vedením Európskej únie (EUNAVFOR)‘, to je vojenský hlavný štáb EÚ a národné kontingenty, ktoré prispievajú k operácii EÚ ‚Atalanta‘, ich lode, lietadlá a majetok;

                  b)

                  ‚operácia‘ je príprava, zriadenie, vykonávanie a podpora vojenskej misie zriadenej jednotnou akciou Rady EÚ 2008/851/SZBP a/alebo jednotnými akciami, ktoré na ňu nadväzujú;

                  c)

                  ‚veliteľ operácie EÚ‘ je veliteľ operácie;

                  d)

                  ‚veliteľ ozbrojených síl EÚ‘ je veliteľ EÚ v oblasti operácií, ako sa vymedzuje v článku 1 ods. 2 jednotnej akcie Rady EÚ 2008/851/SZBP;

                  e)

                  ‚národné kontingenty‘ sú jednotky a lode patriace členským štátom Európskej únie a iným štátom, ktoré sa zúčastňujú na operácii;

                  f)

                  ‚vysielajúci štát‘ je štát poskytujúci EUNAVFOR-u národný kontingent;

                  g)

                  ‚pirátstvo‘ je pirátstvo, ako sa vymedzuje v článku 101 dohovoru UNCLOS;

                  h)

                  ‚odovzdaná osoba‘ je každá osoba, ktorá je podozrivá, že má v úmysle spáchať, pácha alebo že spáchala pirátske činy, odovzdaná EUNAVFOR-om Keni podľa tejto výmeny listov.

            2.   Všeobecné zásady

                  a)

                  Keňa bude na žiadosť EUNAVFOR-u akceptovať odovzdávanie osôb zadržaných EUNAVFOR-om v súvislosti s pirátstvom, ako aj súvisiaceho majetku zaisteného EUNAVFOR-om a odovzdá takéto osoby a majetok na účely vyšetrovania a stíhania svojim príslušným orgánom.

                  b)

                  EUNAVFOR bude pri postupe podľa tejto výmeny listov odovzdávať osoby alebo majetok príslušným kenským orgánom presadzovania práva.

                  c)

                  Signatári potvrdzujú, že s osobami odovzdanými podľa tejto výmeny listov budú zaobchádzať tak pred, ako aj po odovzdaní humánne a v súlade s medzinárodnými záväzkami v oblasti ľudských práv vrátane zákazu mučenia a krutého, neľudského a ponižujúceho zaobchádzania alebo trestania, zákazu svojvoľného zadržiavania a v súlade s požiadavkami zabezpečenia spravodlivého procesu.

            3.   Zaobchádzanie s odovzdanými osobami, ich stíhanie a súdny proces

                  a)

                  S každou odovzdanou osobou sa bude zaobchádzať humánne a nebude vystavená mučeniu ani krutému, neľudskému alebo ponižujúcemu zaobchádzaniu alebo trestaniu, poskytne sa jej primerané ubytovanie a strava, prístup k lekárskej starostlivosti a bude mať možnosť uspokojovať svoje náboženské potreby.

                  b)

                  Každá odovzdaná osoba bude ihneď predvedená pred sudcu alebo iného úradníka splnomocneného zákonom na výkon súdnej právomoci, ktorý bezodkladne rozhodne o zákonnosti zadržania odovzdanej osoby a nariadi jej prepustenie, ak je zadržanie nezákonné.

                  c)

                  Každá odovzdaná osoba bude mať právo na to, aby bola súdená v primeranej lehote alebo prepustená.

                  d)

                  Každá odovzdaná osoba bude pri rozhodovaní o akomkoľvek trestnom obvinení proti nej mať právo na to, aby o jej záležitosti spravodlivo a verejne jednal príslušný, nezávislý a nestranný súd zriadený zákonom.

                  e)

                  Každá odovzdaná osoba obvinená z trestného činu sa bude považovať za nevinnú, pokým sa jej vina nepreukáže zákonným spôsobom.

                  f)

                  Každá odovzdaná osoba bude mať pri rozhodovaní o akomkoľvek trestnom obvinení proti nej a pri uplatňovaní úplnej rovnoprávnosti právo na tieto minimálne záruky:

                              1.

                              byť okamžite a v jazyku, ktorému rozumie, podrobne oboznámená s povahou a dôvodom obvinenia proti nej;

                              2.

                              mať primeraný čas a možnosti na prípravu svojej obhajoby a komunikovať s právnym zástupcom podľa vlastnej voľby;

                              3.

                              byť súdená bez zbytočného odkladu;

                              4

                              byť súdená v jej prítomnosti a obhajovať sa osobne alebo prostredníctvom právnej pomoci podľa vlastnej voľby, byť informovaná o práve získania právnej pomoci, ak právnu pomoc nemá, a mať právnu pomoc, ktorá sa jej poskytne vždy, ak si to vyžadujú záujmy spravodlivosti, a ktorá sa jej poskytne bez toho, aby ju musela uhradiť, ak nemá dostatok prostriedkov na jej zaplatenie;

                              5.

                              mať možnosť preskúmať alebo nechať preskúmať všetky dôkazy proti nej vrátane miestoprísažných vyhlásení svedkov, ktorí vykonali zatknutie, a zabezpečiť predvolanie a výsluch svedkov v jej prospech za rovnakých podmienok ako svedkov v jej neprospech;

                              6.

                              mať bezplatnú pomoc tlmočníka, ak nerozumie jazyku používanému pred súdom alebo týmto jazykom nehovorí;

                              7.

                              nebyť prinútená svedčiť proti sebe alebo priznať svoju vinu.

                  g)

                  Každá odovzdaná osoba odsúdená za trestný čin bude mať právo na preskúmanie svojho rozsudku a trestu vyšším súdom alebo na odvolanie sa proti tomuto rozsudku a trestu na vyššom súde v súlade s právnymi predpismi Kene.

                  h)

                  Keňa neodovzdá žiadnu odovzdanú osobu žiadnemu inému štátu na účely vyšetrovania alebo stíhania bez predchádzajúceho písomného súhlasu EUNAVFOR-u.

            4.   Trest smrti
      Žiadnej odovzdanej osobe nebude hroziť trest smrti. Keňa v súlade s platným právom podnikne opatrenia na zabezpečenie zmeny všetkých rozsudkov trestu smrti na rozsudky odňatia slobody.
      5.   Záznamy a oznámenia

                  a)

                  Každé odovzdanie bude predmetom príslušného dokumentu podpísaného zástupcom EUNAVFOR-u a zástupcom príslušných kenských orgánov presadzovania práva.

                  b)

                  EUNAVFOR poskytne Keni záznamy o zadržaní v súvislosti s každou odovzdanou osobou. Tieto záznamy budú podľa možnosti obsahovať údaje o fyzickom stave odovzdanej osoby počas jej zadržiavania, o čase jej odovzdania kenským orgánom, príčine jej zadržania, čase a mieste začiatku jej zadržiavania a všetkých rozhodnutiach, ktoré sa prijali v súvislosti s jej zadržaním.

                  c)

                  Keňa bude zodpovedná za vedenie presnej evidencie všetkých odovzdaných osôb vrátane, okrem iného, záznamov o akomkoľvek zaistenom majetku, fyzickom stave osoby, miestach jej zadržiavania, akýchkoľvek obvineniach vznesených proti nej a akýchkoľvek významných rozhodnutiach prijatých v priebehu jej stíhania a súdneho procesu.

                  d)

                  Tieto záznamy budú na písomné požiadanie, ktoré sa má podať Ministerstvu zahraničných vecí Kene, dostupné zástupcom EÚ a EUNAVFOR-u.

                  e)

                  Okrem toho Keňa oznámi EUNAVFOR-u miesto zadržiavania každej osoby odovzdanej podľa tejto výmeny listov, akékoľvek zhoršenie jej fyzického stavu a akékoľvek výpovede týkajúce sa údajného nesprávneho zaobchádzania. Zástupcovia EÚ a EUNAVFOR- u budú mať prístup ku všetkým osobám odovzdaným podľa tejto výmeny listov, kým tieto osoby budú vo väzbe, a budú oprávnení klásť im otázky.

                  f)

                  Národným a medzinárodným humanitárnym agentúram sa na ich žiadosť umožní navštíviť osoby odovzdané podľa tejto výmeny listov.

                  g)

                  Aby sa zabezpečilo, že EUNAVFOR bude schopný poskytnúť Keni včasnú pomoc pri predvolávaní svedkov a poskytovaní významných dôkazov, Keňa oznámi EUNAVFOR-u svoj zámer iniciovať súdne trestné konania proti akejkoľvek odovzdanej osobe a časový harmonogram poskytovania dôkazov a ich zaznamenávanie.

            6.   Pomoc poskytovaná EUNAVFOR-om

                  a)

                  EUNAVFOR poskytne v rámci svojich prostriedkov a kapacít Keni každú možnú pomoc na účely vyšetrovania a stíhania odovzdaných osôb.

                  b)

                  EUNAVFOR najmä:

                              1.

                              odovzdá záznamy o zadržaní vypracované podľa odseku 5 písm. b) tejto výmeny listov;

                              2.

                              spracuje každý dôkaz v súlade s požiadavkami príslušných kenských orgánov dohodnutými v rámci vykonávacích dojednaní uvedených v odseku 9;

                              3.

                              bude sa usilovať o predloženie výpovedí svedkov alebo miestoprísažných vyhlásení personálu EUNAVFOR-u zapojeného do udalostí súvisiacich s odovzdaním osôb podľa tejto výmeny listov;

                              4.

                              odovzdá celý príslušný zaistený majetok zadržiavaný EUNAVFOR-om.

            7.   Vzťah k iným právam odovzdaných osôb
      Nič v rámci tejto výmeny listov nemá za cieľ odchýliť sa od práv ani sa nevykladá ako odchýlka od práv, ktoré by odovzdaná osoba mala podľa platného vnútroštátneho alebo medzinárodného práva.
      8.   Spojenie a spory

                  a)

                  Všetky otázky, ktoré vzniknú v súvislosti s uplatňovaním týchto ustanovení, spoločne preskúmajú príslušné orgány Kene a EÚ.

                  b)

                  Ak nedôjde k urovnaniu, spory týkajúce sa výkladu alebo uplatňovania týchto ustanovení sa urovnajú výlučne diplomatickou cestou medzi predstaviteľmi Kene a EÚ.

            9.   Vykonávacie dojednania

                  a)

                  Na účely uplatňovania týchto ustanovení sa môžu operačné, správne a technické otázky upraviť vykonávacími dojednaniami, ktoré schvália príslušné kenské orgány na jednej strane a príslušné orgány EÚ, ako aj príslušné orgány vysielajúcich štátov na strane druhej.

                  b)

                  Vykonávacie dojednania sa môžu okrem iného vzťahovať na:

                              1.

                              určenie príslušných orgánov presadzovania práva Kene, ktorým EUNAVFOR odovzdá osoby;

                              2.

                              väzenské zariadenia, v ktorých sa odovzdané osoby budú zadržiavať;

                              3.

                              zaobchádzanie s dokumentmi vrátane tých, ktoré sa týkajú zhromažďovania dôkazov odovzdávaných príslušným orgánom presadzovania práva Kene po odovzdaní osoby;

                              4.

                              kontaktné miesta na predloženie oznámení;

                              5.

                              formuláre, ktoré sa majú používať pri odovzdávaniach;

                              6.

                              poskytovanie technickej podpory, odborných znalostí, odbornej prípravy a inej pomoci na žiadosť Kene s cieľom dosiahnuť ciele tejto výmeny listov.

            “Je mi cťou, že môžem potvrdiť v mene vlády Kenskej republiky, že obsah tohto listu a jeho príloha sú prijateľné pre vládu Kenskej republiky. Ako je uvedené vo Vašom liste, tento nástroj sa bude predbežne vykonávať odo dňa podpisu tohto listu a nadobudne platnosť po tom, čo signatári ukončia vlastné vnútorné postupy.
   Prijmite, prosím, vážený pane, prejav mojej najhlbšej úcty.

         Za vládu Kenskej republiky


title: Rozhodnutie Rady zo 16. apríla 2007 , ktorým sa nahrádza náhradníčka riadiacej rady Európskej nadácie pre zlepšovanie životných a pracovných podmienok

text:
               3.5.2007

               SK

               Úradný vestník Európskej únie

               C 99/8

      ROZHODNUTIE RADY

   zo 16. apríla 2007,
   ktorým sa nahrádza náhradníčka riadiacej rady Európskej nadácie pre zlepšovanie životných a pracovných podmienok
   (2007/C 99/11)
   RADA EURÓPSKEJ ÚNIE,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), a najmä na jeho článok 6,
   keďže:

               (1)

               Rada svojím rozhodnutím z 13. decembra 2004 (2) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na obdobie, ktoré sa končí 18. októbra 2007.

               (2)

               V dôsledku odstúpenia Daigy ERMSONEOVEJ sa uvoľnilo miesto náhradníka riadiacej rady uvedenej nadácie v kategórii zástupcov organizácií zamestnávateľov.

               (3)

               Komisia navrhla kandidátku na uvoľnené miesto,

         ROZHODLA TAKTO:
   Jediný článok
   Kristīne DOLGIHAOVÁ sa vymenúva za náhradníčku riadiacej rady Európskej nadácie pre zlepšovanie životných a pracovných podmienok ako náhrada za Daigu ERMSONEOVÚ na zvyšný čas funkčného obdobia, ktoré trvá do 18. októbra 2007.

      V Luxemburgu 16. apríla 2007

            Za Radu

            predseda

         H. SEEHOFER

      (1)  Ú. v. ES L 139, 30. 5.1975, s. 1, zmenené a doplnené nariadením (ES) č. 1111/2005, Ú. v. EÚ L 184, 15.7.2005, s. 1.

      (2)  Ú. v. EÚ C 317, 22.12.2004, s. 4.


title: Rozhodnutie Rady z 29. mája 1995 o uzavretí dohody vo forme výmeny listín medzi Európskym spoločenstvom a Spojenými štátmi americkými o vládnom obstarávaní

text:
Dôležité právne oznámenie

|

31995D0215

Úradný vestník L 134 , 20/06/1995 S. 0025 - 0025

		Rozhodnutie Radyz 29. mája 1995o uzavretí dohody vo forme výmeny listín medzi Európskym spoločenstvom a Spojenými štátmi americkými o vládnom obstarávaní(95/215/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na poslednú vetu jej článku 57 ods. 2 a jej články 66, 100 a, 113 v súvislosti s prvou vetou článku 228 ods. 2 a článkom 228 ods. 3,so zreteľom na návrh Komisie [1],so zreteľom na súhlas Európskeho parlamentu [2],keďže právomoc spoločenstva uzatvárať medzinárodné dohody zmluva vyplývanie nielen z výslovného priznania zmluvou, ale môže vyplývať aj z iných ustanovení zmluvy a z aktov, ktoré podľa týchto ustanovení prijali orgány spoločenstva;keďže po tom, čo boli v záujme dosiahnutia cieľov zmluvy prijaté pravidlá spoločenstva, členské štáty nesmú mimo rámca spoločných orgánov preberať záväzky, ktoré by sa mohli dotknúť týchto predpisov, alebo zmeniť ich pôsobnosť;keďže časť záväzkov obsiahnutých v dohode o vládnom zaobstarávaní, ktorú Európske spoločenstvo prerokovalo so Spojenými štátmi, spadá podľa článku 113 zmluvy výlučne do právomoci spoločenstva;keďže naviac niektoré z ostatných záväzkov sa dotýkajú pravidiel spoločenstva, ktoré sa prijali na základe článku 57 ods. 2 a článkov 66 a 100a zmluvy;keďže napokon v článku 37 smernice 93/38/EHS [3] sa orgánom spoločenstva výslovne priznáva právomoc viesť rokovania s tretími krajinami o právnej úprave v súvislosti so zmluvami o vládnom obstarávaní, ktoré v členských štátoch uzatvárajú subjekty okrem iného v oblasti elektrickej energie a prístavov;keďže by sa mala uzavrieť dohoda o vládnom obstarávaní, ktorú spoločenstvo prerokovalo so Spojenými štátmi,ROZHODLA TAKTO:Článok 1Dohoda vo forme výmeny listín medzi Európskym spoločenstvom a Spojenými štátmi americkými o vládnom obstarávaní sa týmto za Európske spoločenstvo schvaľuje.Znenie dohody je priložené k tomuto rozhodnutiu.Článok 2Týmto sa predseda Rady poveruje, aby určil osobu splnomocnenú podpísať zmluvu, a tak zaviazať Európske spoločenstvo.V Bruseli 29. mája 1995Za RadupredsedaH. de Charette[1] Ú. v. ES C 291, 19.10.1994, s. 4.[2] Súhlas daný 19. Mája 1995 (zatiaľ neuverejnené v Úradnom vesníku).[3] Smernica Rady 93/38/EHS zo 14. júna 1993, ktorou sa koordinujú postupy verejného obstarávania subjektov pôsobiacich vo vodnom, energetickom, dopravnom a telekomunikačnom sektore (Ú. v. ES L 199, 9. 8. 1993, s. 84).--------------------------------------------------


title: Rozhodnutie Rady 2013/233/SZBP z  22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya)

text:
               24.5.2013

               SK

               Úradný vestník Európskej únie

               L 138/15

         ROZHODNUTIE RADY 2013/233/SZBP
   z 22. mája 2013
   o pomocnej misii Európskej únie pre integrované riadenie hraníc v Líbyi (EUBAM Libya)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods.2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 23. júla 2012 uznala vážne bezpečnostné výzvy v Líbyi, opätovne potvrdila pripravenosť Únie poskytovať pomoc v úzkom partnerstve s líbyjskými orgánmi v oblasti bezpečnosti a riadenia hraníc, a to aj prostredníctvom spoločnej bezpečnostnej a obrannej politiky (SBOP).

               (2)

               Líbyjský minister zahraničných vecí a medzinárodnej spolupráce 9. januára 2013 zaslal list vysokej predstaviteľke Únie pre zahraničné veci a bezpečnostnú politiku, v ktorom víta návrh Únie v oblasti SBOP podporovať líbyjské orgány v rozvíjaní kapacity potrebnej na to, aby v krátkodobom horizonte zvýšili bezpečnosť hraníc Líbye a pomáhať im pri rozvoji širšej strategickej koncepcie integrovaného riadenia hraníc (IBM) v dlhodobom horizonte.

               (3)

               Rada 31. januára 2013 schválila koncepciu krízového riadenia pre možnú civilnú misiu SBOP v Líbyi.

               (4)

               Pre misiu zriadenú týmto rozhodnutím by sa mala aktivovať zložka stáleho monitorovania.

               (5)

               Misia sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 Zmluvy o Európskej únii (ďalej len „ZEÚ“),

         PRIJALA TOTO ROZHODNUTIE:
   Článok 1
   Misia
   Únia týmto zriaďuje pomocnú misiu Európskej únie pre integrované riadenie hraníc v Líbyi (EUBAM Libya).
   Článok 2
   Ciele
   Cieľmi misie EUBAM Libya je podporovanie líbyjských orgánov, aby rozvíjali kapacitu potrebnú na zvýšenie bezpečnosti pozemných, morských a vzdušných hraníc Líbye v krátkodobom horizonte a rozvíjali širšiu stratégiu IBM v dlhodobom horizonte.
   Článok 3
   Úlohy
   1.   Na dosiahnutie cieľov stanovených v článku 2 má misia EUBAM Libya tieto úlohy:

               a)

               prostredníctvom odbornej prípravy a mentorstva podporovať líbyjské orgány pri posilňovaní pohraničnej služby v súlade s medzinárodnými normami a najlepšími postupmi;

               b)

               poskytovať líbyjským orgánom poradenstvo v súvislosti s rozvojom líbyjskej národnej stratégie IBM;

               c)

               podporovať líbyjské orgány v posilňovaní ich inštitucionálnych prevádzkových spôsobilostí.

         2.   Misia EUBAM Libya neplní žiadnu výkonnú funkciu.
   Článok 4
   Hierarchia velenia a štruktúra
   1.   Misia EUBAM Libya má ako operácia krízového riadenia jednotnú hierarchiu velenia.
   2.   Veliteľstvo misie EUBAM Libya sa nachádza v Tripolise.
   3.   Misia EUBAM Libya je štruktúrovaná v súlade s plánovacími dokumentmi.
   4.   Misia EUBAM Libya má projektovú spôsobilosť na určovanie, plánovanie a vykonávanie projektov. Okrem toho môže misia EUBAM Libya podľa potreby a na základe pozvania koordinovať a podporovať projekty, ktoré na vlastnú zodpovednosť vykonávajú členské štáty a tretie štáty v oblastiach súvisiacich s misiou EUBAM Libya a na podporu jej cieľa, a poskytovať v tejto súvislosti poradenstvo.
   Článok 5
   Civilný veliteľ operácie
   1.   Civilným veliteľom misie EUBAM Libya je riaditeľ útvaru pre plánovanie a vedenie civilných operácií (CPCC).
   2.   Civilný veliteľ operácie velí misii EUBAM Libya a riadi ju na strategickej úrovni, pričom podlieha politickej kontrole a strategickému riadeniu zo strany Politického a bezpečnostného výboru (PBV) a celkovej právomoci VP.
   3.   Civilný veliteľ operácie zabezpečuje v súvislosti s vedením operácií riadne a efektívne vykonávanie rozhodnutí Rady, ako aj rozhodnutí PBV, a to aj tým, že vedúcemu misie dáva podľa potreby pokyny na strategickej úrovni a poskytuje vedúcemu misie poradenstvo a technickú podporu.
   4.   Civilný veliteľ operácie podáva prostredníctvom VP správy Rade.
   5.   Všetok vyslaný personál zostáva v plnom rozsahu pod velením vnútroštátnych orgánov vysielajúceho štátu/vysielajúcich štátov v súlade s vnútroštátnymi predpismi, dotknutej inštitúcie Únie alebo Európskej služby pre vonkajšiu činnosť (ESVČ). Tieto orgány odovzdajú civilnému veliteľovi operácie operačnú kontrolu (OPCON) nad svojím personálom, tímami a jednotkami.
   6.   Civilný veliteľ operácie má celkovú zodpovednosť za zabezpečenie toho, aby sa zo strany Únie riadne plnila povinnosť starostlivosti.
   7.   Civilný veliteľ operácie, osobitný zástupca Európskej únie (OZEÚ) pre oblasť južného Stredozemia, vedúci delegácie Únie v Líbyi a vedúci misie EUBAM Libya sa podľa potreby navzájom radia.
   Článok 6
   Vedúci misie
   1.   Vedúci misie nesie zodpovednosť za misiu EUBAM Libya, velí jej a riadi ju na mieste pôsobenia a priamo zodpovedá civilnému veliteľovi operácie.
   2.   Vedúci misie velí personálu, tímom a jednotkám prispievajúcich štátov, ako ich pridelil civilný veliteľ operácie, a riadi ich, pričom nesie aj administratívnu a logistickú zodpovednosť okrem iného aj za prostriedky, zdroje a informácie, ktoré sa misii EUBAM Libya poskytli.
   3.   Vedúci misie vydáva pokyny všetkým členom personálu misie EUBAM Libya vrátane podpornej zložky v Bruseli a regionálnych styčných dôstojníkov, a to podľa potreby, s cieľom účinne viesť misiu EUBAM Libya na mieste pôsobenia a na základe strategických pokynov civilného veliteľa operácie zabezpečuje jej koordináciu a každodenné riadenie.
   4.   Vedúci misie zodpovedá za plnenie rozpočtu misie EUBAM Libya. Vedúci misie na tento účel podpíše zmluvu s Komisiou.
   5.   Vedúci misie zodpovedá za disciplinárnu kontrolu personálu. Disciplinárne právomoci voči vyslanému personálu vykonáva dotknutý vnútroštátny orgán v súlade s vnútroštátnymi predpismi, dotknutá inštitúcia Únie alebo ESVČ.
   6.   Vedúci misie zastupuje misiu EUBAM Libya v operačnej oblasti a zabezpečuje jej náležité zviditeľňovanie.
   7.   Vedúci misie podľa potreby koordinuje činnosť s ostatnými aktérmi Únie na mieste. Bez toho, aby bola dotknutá hierarchia velenia, OZEÚ pre oblasť južného Stredozemia politicky usmerňuje vedúceho misie na miestnej úrovni po konzultácii s vedúcim delegácie Únie v Líbyi.
   8.   V súvislosti s projektovou spôsobilosťou je vedúci misie oprávnený použiť finančné príspevky členských štátov alebo tretích štátov na vykonávanie stanovených projektov, ktoré konzistentne dopĺňajú ostatné činnosti misie EUBAM Libya, ak je projekt:

               a)

               ustanovený vo výkaze o vplyve na rozpočet, ktorý sa týka tohto rozhodnutia, alebo

               b)

               na žiadosť vedúceho misie v priebehu misie EUBAM Libya zahrnutý do výkazu o vplyve na rozpočet.

         V takých prípadoch vedúci misie uzavrie s dotknutými štátmi dohodu, ktorá zahŕňa najmä osobitné postupy na riešenie akýchkoľvek sťažností tretích strán týkajúcu sa škôd vzniknutých konaním alebo opomenutím, ktoré spôsobil vedúci misie pri nakladaní s prostriedkami, ktoré poskytli prispievajúce štáty.
   Prispievajúce štáty nesmú v žiadnom prípade brať Úniu alebo VP na zodpovednosť za konanie vedúceho misie alebo opomenutie z jeho strany pri využívaní finančných prostriedkov poskytnutých prispievajúcimi štátmi.
   Článok 7
   Personál
   1.   Misiu EUBAM Libya tvorí najmä personál, ktorý vyslali členské štáty, inštitúcie Únie alebo ESVČ.
   2.   Každý členský štát, inštitúcia Únie alebo ESVČ znášajú náklady na každého člena personálu, ktorého vyslali, vrátane nákladov na cestu na miesto nasadenia a späť, miezd, zdravotného poistenia a iných príspevkov, ako sú príslušné diéty.
   3.   Každý členský štát, inštitúcia Únie a ESVČ, ktoré člena personálu vyslali, zodpovedajú za riešenie akýchkoľvek nárokov súvisiacich s vyslaním, ktoré tento vyslaný člen personálu uplatní, alebo ktoré sa ho týkajú, a za začatie akéhokoľvek konania voči tejto osobe.
   4.   Misia EUBAM Libya môže tiež zamestnávať na zmluvnom základe medzinárodný alebo miestny personál, pokiaľ požadované funkcie nemôžu zabezpečovať členovia personálu vyslaní členskými štátmi, Úniou alebo ESVČ. V riadne odôvodnených výnimočných prípadoch, keď nie sú k dispozícii žiadatelia o prijatie s vhodnou kvalifikáciou z členských štátov, možno podľa potreby zamestnať na zmluvnom základe štátnych príslušníkov zúčastňujúcich sa tretích štátov.
   5.   Podmienky zamestnávania a práva a povinnosti medzinárodného a miestneho personálu sa ustanovia v zmluvách medzi vedúcim misie a takýmito členmi personálu.
   Článok 8
   Štatút misie EUBAM Libya a jej personálu
   Štatút misie EUBAM Libya a jej personálu, podľa potreby vrátane výsad, imunít a ďalších záruk potrebných na vykonanie a plynulý priebeh misie EUBAM Libya, je predmetom dohody uzavretej podľa článku 37 ZEÚ a v súlade s postupom ustanoveným v článku 218 Zmluvy o fungovaní Európskej únie.
   Článok 9
   Politická kontrola a strategické riadenie
   1.   Misiu EUBAM Libya politicky kontroluje a strategicky riadi PBV pod vedením Rady a VP. Rada týmto poveruje PBV, aby na tento účel prijímal príslušné rozhodnutia v súlade s článkom 38 ods. 3 ZEÚ. Toto poverenie zahŕňa právomoc vymenovať vedúceho misie na návrh VP a meniť a dopĺňať koncepciu operácií Plus (CONOPS Plus) a operačný plán (OPLAN). Rada si ponecháva právomoc rozhodovať o cieľoch a ukončení misie EUBAM Libya.
   2.   PBV pravidelne podáva správy Rade.
   3.   Civilný veliteľ operácie a vedúci misie pravidelne a podľa potreby podávajú PBV správy o otázkach v oblastiach, za ktoré sú zodpovední.
   Článok 10
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, sa tretie štáty môžu vyzvať, aby prispeli k misii EUBAM Libya za predpokladu, že budú znášať náklady na vyslanie svojho personálu vrátane miezd, poistenia proti akémukoľvek riziku, diét a nákladov na cestu do Líbye a späť, a že podľa potreby prispejú na prevádzkové náklady misie EUBAM Libya.
   2.   Tretie štáty, ktoré prispievajú k misii EUBAM Libya, majú vo vzťahu ku každodennému riadeniu misie EUBAM Libya rovnaké práva a povinnosti ako členské štáty zúčastňujúce sa na misii EUBAM Libya.
   3.   Rada týmto poveruje PBV, aby prijímal príslušné rozhodnutia o prijatí navrhovaných príspevkov a zriadil výbor prispievateľov.
   4.   Podrobnosti týkajúce sa účasti tretích štátov sa stanovia v dohodách, ktoré sa uzavrú v súlade s článkom 37 ZEÚ, a prípadne v ďalších technických dojednaniach. Ak Únia a tretí štát uzavrú alebo uzavreli dohodu, ktorou sa ustanovuje rámec účasti tohto tretieho štátu na operáciách krízového riadenia Únie, v kontexte misie EUBAM Libya sa uplatňujú ustanovenia tejto dohody.
   Článok 11
   Bezpečnosť
   1.   Civilný veliteľ operácie riadi v súlade s článkom 5 plánovanie bezpečnostných opatrení zo strany vedúceho misie a zabezpečuje ich správne a účinné vykonávanie v rámci misie EUBAM Libya.
   2.   Vedúci misie zodpovedá za bezpečnosť misie EUBAM Libya a za dodržiavanie minimálnych bezpečnostných požiadaviek, ktoré sa na misiu EUBAM Libya vzťahujú, v súlade s politikou Únie týkajúcou sa bezpečnosti personálu nasadeného mimo Únie v operačnej kapacite podľa hlavy V ZEÚ a jej podporných nástrojov.
   3.   Vedúcemu misie pomáha vyšší bezpečnostný úradník misie, ktorý mu podáva správy a zároveň udržiava úzky pracovný vzťah s ESVČ.
   4.   Personál misie EUBAM Libya sa pred nastúpením do služby zúčastní povinnej bezpečnostnej prípravy v súlade s operačným plánom (OPLAN). Pravidelne tiež absolvuje doškoľovanie na mieste pôsobenia, ktoré organizuje bezpečnostný úradník misie.
   5.   Vedúci misie zabezpečuje ochranu utajovaných skutočností EÚ v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (1).
   Článok 12
   Zložka stáleho monitorovania
   Pre misiu EUBAM Libya sa aktivuje zložka stáleho monitorovania.
   Článok 13
   Finančné opatrenia
   1.   Referenčná suma určená na pokrytie výdavkov spojených s misiou EUBAM Libya v prvých 12 mesiacoch po nadobudnutí účinnosti tohto rozhodnutia je 30 300 000 EUR. O výške referenčnej sumy na nasledujúce obdobia rozhodne Rada.
   2.   Všetky výdavky sa spravujú v súlade s pravidlami a postupmi, ktoré sa vzťahujú na všeobecný rozpočet Únie.
   3.   O zákazky sa môžu uchádzať štátni príslušníci zúčastňujúcich sa tretích štátov a štátni príslušníci hostiteľských a susedných krajín. S výhradou súhlasu Komisie môže vedúci misie uzavierať technické dohody s členskými štátmi, zúčastnenými tretími štátmi a inými medzinárodnými aktérmi, pokiaľ ide o poskytovanie vybavenia, služieb a priestorov pre misiu EUBAM Libya.
   4.   Finančné opatrenia zohľadňujú operačné požiadavky misie EUBAM Libya vrátane kompatibility vybavenia a interoperability jej tímov.
   5.   Vedúci misie podáva Komisii, ktorá nad ním vykonáva dohľad, úplné správy o činnostiach, ktoré vedúci misie vykonal v rámci svojej zmluvy.
   6.   Výdavky súvisiace s misiou EUBAM Libya sa stávajú oprávnenými odo dňa nadobudnutia účinnosti tohto rozhodnutia.
   Článok 14
   Jednotnosť reakcie Únie a koordinácia
   1.   VP zabezpečuje, aby vykonávanie tohto rozhodnutia bolo v súlade s vonkajšou činnosťou Únie ako celkom vrátane rozvojových programov Únie.
   2.   Bez toho, aby bola dotknutá hierarchia velenia, vedúci misie svoju činnosť úzko koordinuje s delegáciu Únie v Tripolise s cieľom zabezpečiť súlad činnosti Únie v Líbyi.
   3.   Vedúci misie svoju činnosť úzko koordinuje s vedúcimi misií členských štátov, ktoré sú v Líbyi prítomné.
   4.   Vedúci misie svoju činnosť koordinuje s príslušnými tretími stranami v Líbyii.
   Článok 15
   Sprístupnenie informácií
   1.   VP je oprávnený sprístupniť tretím štátom pridruženým k tomuto rozhodnutiu, podľa vhodnosti a v súlade s potrebami misie EUBAM Libya, utajované skutočnosti EÚ do stupňa utajenia „CONFIDENTIEL UE/EU CONFIDENTIAL“, ktoré boli vypracované na účely misie EUBAM Libya v súlade s rozhodnutím 2011/292/EÚ.
   2.   V prípade konkrétnej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti EÚ do stupňa utajenia „RESTREINT UE/EU RESTRICTED“ vypracované na účely misie EUBAM Libya v súlade s rozhodnutím 2011/292/EÚ. Na tento účel sa pripravia dohody medzi VP a príslušnými orgánmi hostiteľského štátu.
   3.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o misii EUBAM Libya a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (2).
   4.   VP môže právomoci uvedené v odsekoch 1 až 3, ako aj možnosť uzavierať dohody uvedené v odseku 2, delegovať na osoby, ktoré patria do právomoci VP, na civilného veliteľa operácie a/alebo na vedúceho misie.
   Článok 16
   Nadobudnutie účinnosti a trvanie
   Toto rozhodnutie nadobúda účinnosť dňom jeho prijatia.
   Uplatňuje sa počas obdobia 24 mesiacov.

      V Bruseli 22. mája 2013

            Za Radu

            predseda

         E. GILMORE

      (1)  Ú. v. EÚ L 141, 27.5.2011, s. 17.

      (2)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Európskeho parlamentu a Rady č. 235/2008/ES z  11. marca 2008 , ktorým sa zriaďuje Európske poradné grémium pre riadenie v oblasti štatistiky (Text s významom pre EHP)

text:
               15.3.2008

               SK

               Úradný vestník Európskej únie

               L 73/17

      ROZHODNUTIE EURÓPSKEHO PARLAMENTU A RADY č. 235/2008/ES
   z 11. marca 2008,
   ktorým sa zriaďuje Európske poradné grémium pre riadenie v oblasti štatistiky
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 285,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:

               (1)

               Potreba vytvoriť celoeurópske normy týkajúce sa nezávislosti, integrity a zodpovednosti národných štatistických úradov a štatistického úradu Spoločenstva viedla Výbor pre štatistický program, zriadený rozhodnutím Rady 89/382/EHS, Euratom (2), na jeho zasadnutí dňa 24. februára 2005 k jednomyseľnému schváleniu Kódexu postupov pre európsku štatistiku (ďalej len „Kódex postupov“) predloženom v odporúčaní Komisie z 25. mája 2005 o nezávislosti, integrite a zodpovednosti národných štatistických úradov a štatistického úradu Spoločenstva.

               (2)

               Kódex postupov má dvojaký účel, a to na jednej strane zvýšiť dôveru k štatistickým úradom prostredníctvom návrhov určitých inštitucionálnych a organizačných opatrení, a na druhej strane zlepšiť kvalitu štatistiky, ktorú tieto úrady vypracúvajú.

               (3)

               Vo svojom oznámení Európskemu parlamentu a Rade z 25. mája 2005 o nezávislosti, integrite a zodpovednosti národných štatistických úradov a štatistického úradu Spoločenstva Komisia uznala užitočnosť externého poradného orgánu, ktorý by mohol zohrávať aktívnu úlohu pri dozore nad tým, ako Európsky štatistický systém ako celok vykonáva Kódex postupov. Vo svojom odporúčaní z 25. mája 2005 Komisia vyjadrila svoj úmysel zvážiť navrhnutie zriadenia takéhoto externého poradného orgánu.

               (4)

               Rada dospela 8. novembra 2005 k záveru, že nový poradný orgán na vysokej úrovni by podporil nezávislosť, integritu a zodpovednosť Komisie (Eurostatu) a v kontexte hodnotenia vykonávania Kódexu postupov na základe partnerského preskúmania aj Európskeho štatistického systému. Rada odporučila, aby tento orgán tvorila malá skupina nezávislých osôb vymenovaných na základe ich spôsobilosti.

               (5)

               Členovia uvedeného orgánu by mali poskytnúť súbor vzájomne sa doplňujúcich zručností a skúseností, pričom by to mali byť osoby vybrané napríklad z akademického prostredia a osoby s odbornými skúsenosťami v oblasti štatistiky na národnej a/alebo medzinárodnej úrovni.

               (6)

               Tento orgán by mal Komisii (Eurostatu) poskytovať hodnotenie vykonávania Kódexu postupov analogické s partnerským preskúmaním národných štatistických úradov.

               (7)

               V prípade potreby by sa mal podporiť dialóg o Kódexe postupov s Výborom pre štatistický program a Európskym poradným výborom pre štatistiku zriadeným rozhodnutím Európskeho parlamentu a Rady č. 234/2008/ES (3), ako aj so zainteresovanými subjektmi členských štátov.

               (8)

               Mal by sa preto zriadiť poradný orgán a jeho úlohy a štruktúra by sa mali vymedziť bez toho, aby bol dotknutý článok 5 Protokolu o štatúte Európskeho systému centrálnych bánk a Európskej centrálnej banky,

         ROZHODLI TAKTO:
   Článok 1
   Poradné grémium
   Týmto sa zriaďuje Európske poradné grémium pre riadenie v oblasti štatistiky (ďalej len „grémium“). Účelom tohto grémia je poskytovať nezávislý prehľad o Európskom štatistickom systéme v súvislosti s vykonávaním Kódexu postupov pre európsku štatistiku (ďalej len „Kódex postupov“).
   Článok 2
   Úlohy
   1.   Úlohy grémia sú:

               a)

               pripravovať výročnú správu pre Európsky parlament a Radu o vykonávaní Kódexu postupov, pokiaľ súvisí s Komisiou (Eurostatom), a zasielať túto správu Komisii pred jej predložením Európskemu parlamentu a Rade;

               b)

               uvádzať vo výročnej správe hodnotenie vykonávania Kódexu postupov v Európskom štatistickom systéme ako celku;

               c)

               poskytovať Komisii poradenstvo týkajúce sa primeraných opatrení na uľahčenie vykonávania Kódexu postupov, pokiaľ súvisí s Komisiou (Eurostatom) a Európskym štatistickým systémom ako celkom;

               d)

               poskytovať Komisii (Eurostatu) poradenstvo pri sprostredkovaní Kódexu postupov užívateľom a poskytovateľom údajov;

               e)

               poskytovať Komisii (Eurostatu) a Výboru pre štatistický program poradenstvo, pokiaľ ide o aktualizáciu Kódexu postupov.

         2.   Grémium môže poskytovať Komisii poradenstvo a odpovedá jej na otázky súvisiace s dôverou užívateľov v európsku štatistiku v súlade s úlohami ustanovenými v odseku 1.
   Článok 3
   Členstvo v grémiu
   1.   Grémium sa skladá zo siedmich členov vrátane predsedu. Členovia grémia konajú nezávisle. Komisia (Eurostat) je zastúpená na zasadnutiach grémia ako pozorovateľ.
   2.   Členovia grémia sú vybraní spomedzi vysokokvalifikovaných odborníkov v oblasti štatistiky, svoje povinnosti vykonávajú osobne a sú vybraní tak, aby sa vzájomne dopĺňali schopnosťami a skúsenosťami.
   3.   Po porade s Komisiou Rada vyberie predsedu grémia a Európsky parlament schváli jeho nomináciu.
   Predseda nesmie byť v čase svojho vymenovania členom národného štatistického úradu ani Komisie, ani nemohol takúto funkciu zastávať za posledné dva roky predchádzajúce jeho vymenovaniu.
   Po porade s Komisiou vymenuje Európsky parlament a Rada každý po troch členoch grémia.
   4.   Funkčné obdobie predsedu a členov grémia sú tri roky, pričom sa dá raz obnoviť.
   5.   Ak člen odstúpi pred uplynutím jeho funkčného obdobia, je nahradený novým členom vymenovaným v súlade s týmto článkom na celé funkčné obdobie.
   Článok 4
   Konanie
   1.   Grémium prijme svoj rokovací poriadok a zverejní ho.
   2.   Výročná správa grémia uvedená v článku 2 ods. 1 písm. a) sa zverejňuje po jej predložení Európskemu parlamentu a Rade. Grémium môže okrem toho rozhodnúť o uverejnení akýchkoľvek záverov, čiastočných záverov alebo pracovného dokumentu za predpokladu, že sa to vopred oznámi Európskemu parlamentu, Rade a Komisii (Eurostatu) alebo inému zainteresovanému subjektu v primeranom čase, aby sa k tomu mohli vyjadriť.
   3.   Bez toho, aby bol dotknutý článok 287 zmluvy, sa od členov grémia vyžaduje, aby nezverejňovali informácie, ku ktorým získali prístup prostredníctvom konania grémia, ak ich Komisia informuje o tom, že tieto informácie majú odôvodnene dôverný charakter, alebo že pri odpovedi na žiadosť o stanovisko alebo na položenú otázku by mohlo dôjsť k zverejneniu takýchto dôverných informácií.
   4.   Grémiu pomáha sekretariát, ktorý zabezpečuje Komisia, ale ktorý musí konať nezávisle. Tajomníka grémia vymenúva Komisia po porade s grémiom. Tajomník koná na základe pokynov grémia.
   5.   Výdavky grémia sa zahrnú do rozpočtových odhadov Komisie.
   Článok 5
   Preskúmanie úlohy a efektívnosti grémia sa vykoná tri roky po jeho zriadení.
   Článok 6
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Štrasburgu 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Stanovisko Európskeho parlamentu z 24. októbra 2007 (zatiaľ neuverejnené v úradnom vestníku) a rozhodnutie Rady zo 14. februára 2008.

      (2)  Ú. v. ES L 181, 28.6.1989, s. 47.

      (3)  Pozri stranu 13 tohto úradného vestníka.


title: Rozhodnutie Rady (EÚ) 2017/1849 z 10. októbra 2017, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Národnej banky Slovenska

text:
               13.10.2017

               SK

               Úradný vestník Európskej únie

               L 264/5

         ROZHODNUTIE RADY (EÚ) 2017/1849
   z 10. októbra 2017,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Národnej banky Slovenska
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 8. septembra 2017 Rade Európskej únie o externom audítorovi Národnej banky Slovenska (ECB/2017/27) (1),
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.

               (2)

               Mandát súčasného externého audítora Národnej banky Slovenska, Ernst & Young Slovakia, spol. s. r. o., skončil po vykonaní auditu za finančný rok 2016. Preto je potrebné vymenovať externého audítora pre Národnú banku Slovenska od finančného roku 2017.

               (3)

               Národná banka Slovenska vybrala za svojho externého audítora na finančné roky 2017 až 2020 spoločnosť Deloitte Audit s. r. o. s možnosťou predĺženia mandátu na finančné roky 2021 až 2023.

               (4)

               Rada guvernérov ECB odporučila, aby spoločnosť Deloitte Audit s. r. o. bola vymenovaná za externého audítora Národnej banky Slovenska na finančné roky 2017 až 2020.

               (5)

               Podľa odporúčania Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 16 nahrádza takto:

      „16.   Spoločnosť Deloitte Audit s. r. o. sa týmto schvaľuje za externého audítora Národnej banky Slovenska na finančné roky 2017 až 2020.“.

   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.

      V Luxemburgu 10. októbra 2017

            Za Radu

            predseda

         T. TÕNISTE

      (1)  Ú. v. EÚ C 310, 19.9.2017, s. 1.

      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).


title: 2011/828/EÚ: Rozhodnutie Rady z  5. decembra 2011 , ktorým sa vymenúvajú šiesti holandskí členovia a šiesti holandskí náhradníci Výboru regiónov

text:
               13.12.2011

               SK

               Úradný vestník Európskej únie

               L 329/9

         ROZHODNUTIE RADY
   z 5. decembra 2011,
   ktorým sa vymenúvajú šiesti holandskí členovia a šiesti holandskí náhradníci Výboru regiónov
   (2011/828/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Sipkeho SWIERSTRU, pána Léona FRISSENA, pani Rinske KRUISINGAOVEJ, pána Dicka BUURSINKA, pani Karly PEIJSOVEJ a pani Lenie DWARSHUISOVEJ-VAN DE BEEKOVEJ sa uvoľnilo 6 miest členov Výboru regiónov. V dôsledku skončenia funkčného obdobia pána Reného VAN DIESSENA, pána Sjoerda GALEMU, pána Martina JAGERA a pána Joopa BINNEKAMPA sa uvoľnili 4 miesta náhradníkov Výboru regiónov. V dôsledku vymenovania pána W.B.H.J. VAN DE DONKA a pána Coa VERDAASA za členov Výboru regiónov sa uvoľnia dve miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pani A.E. (Anne) BLIEK-DE JONG, gedeputeerde (členka výkonnej rady) provincie Flevoland,

                           —

                           pán dr. J.C. (Co) VERDAAS, gedeputeerde (člen výkonnej rady) provincie Gelderland,

                           —

                           pán mr. P.G. (Piet) DE VEY MESTDAGH, gedeputeerde (člen výkonnej rady) provincie Groningen,

                           —

                           pán prof. dr. W.B.H.J. (Wim) VAN DE DONK, Commissaris van de Koningin (komisár kráľovnej) v provincii Noord-Brabant,

                           —

                           pani W.H. (Hester) MAIJ, gedeputeerde (členka výkonnej rady) provincie Overijssel,

                           —

                           pán drs. R.E. (Ralph) DE VRIES, gedeputeerde (člen výkonnej rady) provincie Utrecht

                     a

               b)

               za náhradníkov:

                           —

                           pán H. (Henk) BRINK, gedeputeerde (člen výkonnej rady) provincie Drenthe,

                           —

                           pani S.A.E. (Sietske) POEPJES, gedeputeerde (členka výkonnej rady) provincie Fryslân,

                           —

                           pán drs. Th.J.F.M. (Theo) BOVENS, Commissaris van de Koningin (komisár kráľovnej) v provincii Limburg,

                           —

                           pani drs. E.M. (Elvira) SWEET, gedeputeerde (členka výkonnej rady) provincie Noord-Holland,

                           —

                           pán drs. B.J. (Ben) DE REU, gedeputeerde (člen výkonnej rady) provincie Zeeland,

                           —

                           pán mr. drs. R.A.M. (Rogier) VAN DER SANDE, gedeputeerde (člen výkonnej rady) provincie Zuid-Holland).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 5. decembra 2011

            Za Radu

            predseda

         W. PAWLAK

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2013/141/EÚ: Rozhodnutie Rady z  18. marca 2013 , ktorým sa vymenúva jeden španielsky člen a traja španielski náhradníci Výboru regiónov

text:
               20.3.2013

               SK

               Úradný vestník Európskej únie

               L 77/24

         ROZHODNUTIE RADY
   z 18. marca 2013,
   ktorým sa vymenúva jeden španielsky člen a traja španielski náhradníci Výboru regiónov
   (2013/141/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Francisca Javiera LÓPEZA ÁLVAREZA sa uvoľnilo jedno miesto člena. V dôsledku skončenia funkčného obdobia pána Guillerma ECHENIQUEA GONZÁLEZA, pána Senéna FLORENSA I PALAUA a pani Elviry SAINT-GERONSOVEJ HERREROVEJ sa uvoľnili tri miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Iñigo URKULLU RENTERIA, Presidente del Gobierno Vasco

                     a

               b)

               za náhradníkov:

                           —

                           pani María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           pán Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           pani Maria Sol CALZADO GARCÍA, Secretaria General de Acción Exterior de la Junta de Andalucía.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. marca 2013

            Za Radu

            predseda

         S. COVENEY

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 9. júna 2016, ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Rumunsko

text:
               15.6.2016

               SK

               Úradný vestník Európskej únie

               C 214/2

         ROZHODNUTIE RADY
   z 9. júna 2016,
   ktorým sa vymenúva člen a náhradníci Poradného výboru pre bezpečnosť a ochranu zdravia pri práci za Rumunsko
   (2016/C 214/02)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada svojím rozhodnutím z 24. februára 2016 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 29. februára 2016 do 28. februára 2019.

               (2)

               Vláda Rumunska navrhla ďalších kandidátov na tri neobsadené miesta,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa týmto za člena a náhradníkov na obdobie, ktoré končí 28. februára 2019, vymenúvajú:
   ZÁSTUPCOVIA ZAMESTNÁVATEĽOV

               Krajina

               Člen

               Náhradníci

               Rumunsko

               pani Daniela SÂRBU

               pán Ovidiu NICOLESCU
               pani Daniela TĂNASE

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 9. júna 2016

            Za Radu

            predseda

         G. A. VAN DER STEUR

      (1)  Ú. v. EÚ C 218, 13.9.2003, s. 1.

      (2)  Rozhodnutie Rady z 24. februára 2016, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci (Ú. v. EÚ C 79, 1.3.2016, s. 1).


title: Rozhodnutie Rady z  15. novembra 2013 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               21.11.2013

               SK

               Úradný vestník Európskej únie

               C 340/1

         ROZHODNUTIE RADY
   z 15. novembra 2013,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2013/C 340/01
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú predložila maltská vláda,
   so zreteľom na kandidatúru v kategórii zástupcov zamestnávateľov, ktorú predložila Komisia,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               V dôsledku odstúpenia pána Jamesa Joachima CALLEJU je pre Maltu k dispozícii jedno miesto člena riadiacej rady strediska v kategórii zástupcov vlády.

               (3)

               V dôsledku odstúpenia pani Jeanelle CATANIOVEJ sa uvoľnilo jedno miesto člena riadiacej rady strediska v kategórii zástupcov zamestnávateľov.

               (4)

               Členovia riadiacej rady strediska by sa mali vymenovať na zvyšný čas funkčného obdobia, ktoré trvá do 17. septembra 2015,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za členov riadiacej rady Európskeho strediska pre rozvoj odborného vzdelávania vymenúvajú:

                  ZÁSTUPCOVIA VLÁDY:

               MALTA

               pani Tanya SAMMUT-BONNICIOVÁ

                  ZÁSTUPCOVIA ORGANIZÁCIÍ ZAMESTNÁVATEĽOV:

               MALTA

               pán John HUBER
               BusinessEurope

      V Bruseli 15. novembra 2013

            Za Radu

            predseda

         R. ŠADŽIUS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: 2009/889/ES: Rozhodnutie Rady z  30. novembra 2009 o poskytnutí makrofinančnej pomoci Gruzínsku

text:
               5.12.2009

               SK

               Úradný vestník Európskej únie

               L 320/1

      ROZHODNUTIE RADY

   z 30. novembra 2009
   o poskytnutí makrofinančnej pomoci Gruzínsku
   (2009/889/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu,
   po porade s Hospodárskym a finančným výborom,
   keďže:

               (1)

               Vzťahy medzi Gruzínskom a Európskou úniou (ďalej len „EÚ“) sa rozvíjajú v rámci európskej susedskej politiky, ktorá sa posilní novo ustanoveným východným partnerstvom.

               (2)

               Na mimoriadnom zasadnutí Európskej rady, ktoré sa konalo 1. septembra 2008, sa potvrdila ochota EÚ posilniť vzťahy EÚ a Gruzínska po skončení ozbrojeného konfliktu z augusta 2008 medzi Gruzínskom a Ruskom.

               (3)

               Stabilizáciu a oživenie hospodárstva Gruzínska podporuje Medzinárodný menový fond (ďalej len „MMF“) prostredníctvom dohody o pohotovostnom úvere, ktorá bola schválená 15. septembra 2008.

               (4)

               Na konferencii darcov, ktorá sa konala 22. októbra 2008, medzinárodné spoločenstvo prisľúbilo podporu oživeniu hospodárstva Gruzínska v súlade so spoločným vyhodnotením potrieb realizovaným Organizáciou Spojených národov a Svetovou bankou.

               (5)

               Európske spoločenstvo oznámilo pomoc Gruzínsku v období rokov 2008 – 2010 vo výške do 500 miliónov EUR.

               (6)

               Vzhľadom na to, že v období rokov 2009 – 2010 zostávajú v platobnej bilancii značné nepokryté potreby financovania, makrofinančná pomoc sa zahŕňa do balíka Spoločenstva určeného pre Gruzínsko.

               (7)

               S cieľom zabezpečiť účinnú ochranu finančných záujmov Spoločenstva súvisiacich s touto finančnou pomocou je potrebné stanoviť, aby Gruzínsko prijalo vhodné opatrenia týkajúce sa predchádzania podvodom, korupcii a iným nezrovnalostiam súvisiacim s touto pomocou a boja proti nim, ako aj vykonávania kontrol Komisiou a auditov Dvorom audítorov.

               (8)

               Uvoľnením tejto finančnej pomoci Spoločenstva nie sú dotknuté právomoci rozpočtového orgánu.

               (9)

               Túto pomoc by mala spravovať Komisia po porade s Hospodárskym a finančným výborom.

               (10)

               V zmluve sa na prijatie tohto rozhodnutia neustanovujú iné právomoci ako právomoci podľa článku 308,

         ROZHODLA TAKTO:
   Článok 1
   1.   Spoločenstvo poskytne Gruzínsku finančnú pomoc vo výške najviac 46 miliónov EUR vo forme grantov s cieľom podporiť úsilie Gruzínska v povojnovej obnove hospodárstva, ktoré je postihnuté aj medzinárodnou finančnou krízou, a zmierniť finančné ťažkosti spojené s realizáciou vládneho programu hospodárskych reforiem.
   2.   Finančnú pomoc Spoločenstva spravuje Komisia po porade s Hospodárskym a finančným výborom a v súlade s dohodami alebo dohovormi dosiahnutými medzi MMF a Gruzínskom.
   3.   Finančná pomoc Spoločenstva bude k dispozícii na dva roky počnúc prvým dňom od nadobudnutia platnosti memoranda o porozumení uvedeného v článku 2 ods. 1 Ak si to však okolnosti vyžiadajú, Komisia sa môže po porade s Hospodárskym a finančným výborom rozhodnúť predĺžiť obdobie možného čerpania najviac o jeden rok.
   Článok 2
   1.   Komisia je splnomocnená dohodnúť s gruzínskymi orgánmi po porade s Hospodárskym a finančným výborom podmienky hospodárskej politiky a finančné podmienky, ktorým bude podliehať táto pomoc Spoločenstva, a ktoré sa majú stanoviť v memorande o porozumení a v dohode o poskytnutí grantu. Tieto podmienky musia byť v súlade s dohodami alebo dohovormi dosiahnutými medzi MMF a Gruzínskom.
   2.   Počas realizácie finančnej pomoci Spoločenstva Komisia kontroluje riadny stav gruzínskych finančných opatrení, administratívnych postupov a vnútorných a vonkajších kontrolných mechanizmov, ktoré sú relevantné vzhľadom na takúto pomoc.
   3.   Komisia pravidelne overuje, či je hospodárska politika v Gruzínsku v súlade s cieľmi pomoci Spoločenstva a či sa dohodnuté podmienky hospodárskej politiky a finančné podmienky uspokojivo plnia. Pri týchto kontrolách pracuje Komisia v úzkej koordinácii s MMF a Svetovou bankou, a v prípade potreby s Hospodárskym a menovým výborom.
   Článok 3
   1.   Komisia poskytne Gruzínsku finančnú pomoc Spoločenstva v dvoch splátkach.
   2.   Komisia rozhodne o uvoľnení splátok na základe uspokojivého plnenia hospodárskeho programu podporovaného MMF a akýchkoľvek ďalších podmienok dohodnutých medzi Gruzínskom a Spoločenstvom v súlade s článkom 2 ods. 1 Vyplatenie druhej splátky sa uskutoční najskôr tri mesiace od uvoľnenia prvej splátky.
   3.   Finančné prostriedky Spoločenstva sa vyplatia Národnej banke Gruzínska. V súlade s ustanoveniami, ktoré sa dohodnú v memorande o porozumení, vrátane potvrdenia zostatkových potrieb financovania rozpočtu, sa ich protihodnota v miestnej mene môže previesť do Štátnej pokladnice Gruzínska ako konečnému príjemcovi.
   Článok 4
   Finančná pomoc Spoločenstva sa realizuje v súlade s ustanoveniami nariadenia (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a v súlade s jeho vykonávacími pravidlami (2). Príslušné opatrenia, ktoré má Gruzínsko prijať v záujme predchádzania podvodom, korupcii a iným nezrovnalostiam súvisiacim s touto pomocou a v záujme boja proti nim, sa ustanovia najmä v memorande o porozumení a v dohode o poskytnutí grantu, ktoré sa uzatvoria s gruzínskymi orgánmi. Ustanovia sa v nich aj kontroly, ktoré vykoná Komisia, vrátane kontrol vykonávaných Európskym úradom pre boj proti podvodom (OLAF), s oprávnením vykonávať kontroly a inšpekcie na mieste, ako aj audity, ktoré v prípade potreby vykoná na mieste Dvor audítorov.
   Článok 5
   Každoročne k 31. augustu predloží Komisia Európskemu parlamentu a Rade správu, ktorá obsahuje hodnotenie vykonávania tohto rozhodnutia v predchádzajúcom roku. V tejto správe sa uvedú väzby medzi politickými podmienkami uvedenými v memorande o porozumení podľa článku 2 ods. 1, priebežným stavom hospodárstva a plnením rozpočtu Gruzínska a rozhodnutím Komisie uvoľniť splátky pomoci.
   Článok 6
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. ES L 248, 16.9.2002, s. 1.

      (2)  Nariadenie Komisie (ES, Euratom) č. 2342/2002 (Ú. v. ES L 357, 31.12.2002, s. 1).